

**קוד התנהגות**

'אנקאונטר' מחויבת ליצור סביבה המציגה לדוגמה קיום ערכים יהודיים, ובכללם ***כבוד האדם, אחריות וערבות הדדית****,* כהוראת התלמוד: “כל ישראל ערבים זה בזה” (שבועות לט, א). המסורת היהודית מכירה בעובדה שכל אדם נברא בצלם א-לקים, וכי יש להתנהג אליו בהתאם לכך.[[1]](#footnote-1) כמו כן ,היא מכירה בכך שהערכים היהודיים של תיקון עולם, של אחריות הדדית ושל האיסור לעמוד מן הצד כאשר אחרים נפגעים, הם ערכי יסוד ל**קוד התנהגות** זה, ליישומו ולשמירתו.

'אנקאונטר' מחויבת ליצור עבור כל המשתתפים סביבה נטולת כל הטרדה, כולל משתתפי התוכנית, הצוות, חברי ההנהלה, דוברים וספקי שירותים. הטרדה, כפי שהיא מפורטת בהמשך, נחשבת בעיני 'אנקאונטר' כהתנהגות חמורה ובלתי הולמת מבחינה מקצועית.

**קוד התנהגות** זה נוצר כדי לקדם תחושת ביטחה וכבוד בכל פעילויותינו. אנו מצפים מכל המשתתפים בפעולות 'אנקאונטר' לציית למדיניות זו בכל מקומות המפגש, כולל אירועים נלווים והתכנסויות בלתי רשמיות.

כך תפעילו התחשבות וכבוד בדיבורכם ובפעולותיכם:

* הימנעו מהתנהגויות ומאופן דיבור שיש בהם השפלה, הפליה והטרדה;
* היו קשובים לסביבתכם ולעמיתיכם למפגשים.
* זכרו כי חוויות סוחפות עשויות לגרום נטייה לרפיון בשמירה על גבולות – הימנעו מהתנהגות שעלולה להיחשב מפוקפקת, כולל כריכת זרועות סביב משתתפים/ות אחרים/ות, התרפקויות וכל סוג אחר של מגע בלתי רצוי.
* הזהירו את מדריכי 'אנקאונטר' במקרה שתשימו לב למצב מסוכן, למישהו במצוקה או למקרי הפרה של המדיניות הזו, אפילו אם המקרים נראים מינוריים.

ההתנהגויות הבאות **אינן** שייכות לאירועי 'אנקאונטר':

* הטרדה מינית מכל סוג שהוא, כולל תשומת לב מינית או מגע גופני בלתי הולם.



* הטרדה הַמַּפלה קבוצות בני אדם מסוימות, על בסיס גיל, גזע, מין, מוצא אתני, מוצא לאומי, דת, שפה, נטייה מינית, זהות מגדרית או התבטאות מגדרית, נכות, מצב בריאותי, מצב סוציו-אקונומי, מצב משפחתי, תנאי מגורים, מצב הורי (להלן, פשוט "הטרדה").
* שימוש לרעה בכוח (כולל כזה הנובע מעמדה, מצב כלכלי, גזע או מגדר).

*יצירת קשר לדווח על תקרית*

אם במשך פעילות של 'אנקאונטר' הייתם מעורבים בתקרית המפירה את **קוד ההתנהגות** או הייתם עדים לתקרית כזו, אנא דווחו ללאה סולומון, המנהלת הראשית בנושאי התוכנית והחינוך, סלולרי 052-4295410 [lsolomon@encounterprograns.org](mailto:lsolomon@encounterprograns.org) . הדיווחים יישמרו בסודיות. אנא, שתפו מידע רב ככל האפשר, כדי לאפשר ל'אנקאונטר' חקירה יסודית של התקרית.

*מחויבותה של 'אנקאונטר'*

'אנקאונטר' תחקור בדיסקרטיות ובחשאיות כל תקרית שתדווח. 'אנקאונטר' שומרת לעצמה את הזכות לחסום מהשתתפות בתוכניות 'אנקאונטר' בכללן או בחלקן, את כל מי שיעברו על **קוד ההתנהגות** שלנו, ו/או לבטל את חברותם ברשת המנהיגות של 'אנקאונטר'.

**אודות קוד ההתנהגות הזה**

**קוד ההתנהגות** הזה עוּבּד מקוד ההתנהגות שפותח בקואליציית SafetyRespectEquity (SRE) [[2]](#footnote-2) של וועידת Jewish Funders Network .[[3]](#footnote-3) קואליציה זו פועלת כדי להבטיח מקומות עבודה ומקומות ציבוריים יהודיים בטוחים, מכבדים ושוויוניים, באמצעות מניעת הטרדה מינית, מניעת סקסיזם ואפליה מגדרית. 'אנקאונטר' מאמצת את התחייבותה של הקואליציה "ליישם סטנדרטים מקיפים בארגונים ובמקומות הציבוריים שלנו, כדי להשיג מטרות של ביטחה, כבוד ושוויון."

1. כל הנאמר בלשון זכר, מתייחס לשני המגדרים (המתרגמת). [↑](#footnote-ref-1)
2. ביטחה, כבוד, שוויון (המתרגמת). [↑](#footnote-ref-2)
3. "רשת הפילנתרופים היהודים" <http://jfn.org.il/%d7%90%d7%95%d7%93%d7%95%d7%aa/> [↑](#footnote-ref-3)